b'\n_START_ARTICLE_\nColin Powell\n_START_SECTION_\nKarriere\n_START_PARAGRAPH_\nPowell var professionel soldat i 35 \xc3\xa5r og avancerede til 4-stjernet general._NEWLINE_Under Vietnamkrigen var Powell r\xc3\xa5dgiver fra 1962 til 1963. Han var igen i Vietnam fra 1968 til 1970, hvor han avancerede fra executive officer til major._NEWLINE_Han blev senere anklaget for at neddysse oplysningerne fra et brev fra Tom Glen \xe2\x80\x93 fra 11th Light Infantry Brigade. Det handlede om My Lai-massakren. Powell skrev: "En faktisk gendrivelse viser fremragende forbindelser mellem de amerikanske soldater og det vietnamesiske folk." Powells vurdering blev kaldt hvidvaskning af massakren. Powell har senere udtalt: "Jeg var i en enhed, som jeg f\xc3\xb8ler, var ansvarlig for My Lai. Men i krig er den slags forf\xc3\xa6rdelige ting noget som sker hver dag, igen og igen. Men de mangler stadigv\xc3\xa6k at blive beklaget"._NEWLINE_Powell blev "senior military assistant" for forsvarsminister Caspar Weinberger, som han assisterede under invasionen af Grenada (1983) og under luftangrebet p\xc3\xa5 Libyen (1986)._NEWLINE_Powell bekl\xc3\xa6dte (1987 til 1989) stillingen som national sikkerhedsr\xc3\xa5dgiver for Ronald Reagan._NEWLINE_I USA v\xc3\xa6rds\xc3\xa6ttes Powells loyalitet som officer meget h\xc3\xb8jt. Som en milit\xc3\xa6rstrateg har han sl\xc3\xa5et til lyd for en tilgang til milit\xc3\xa6re konflikter, Powell-doktrinen, der maksimerer mulighederne for succes og minimerer tab. Et element i denne tankegang er brugen af overv\xc3\xa6ldende magt, som han anvendte, da han i 1991 som USA\'s Stabschef (1989 til 1993) ledte de amerikanske styrker i Operation Desert Storm, Golfkrigen.'